b'\n_START_ARTICLE_\nZuzanna Govednik Kraskov\xc3\xa1\n_START_SECTION_\n\xc5\xbdivljenje in delo\n_START_PARAGRAPH_\nZuzanna G. Kraskov\xc3\xa1 je v Sloveniji \xc5\xbeive\xc4\x8da Slovakinja, pesnica, pisateljica, kolumnistka, prevajalka, predavateljica in psihoterapevtka. \xc5\xa0tudirala je psihologijo (FF) magistrirala pa iz psihoterapije v okviru podiplomskega \xc5\xa1tudija psihosocialne smeri (Fud\xc5\xa1). Iz sorodnih vsebin je opravila tudi doktorski \xc5\xa1tudij. Sodeluje pri projektih Zdravniki sveta  ter pri drugih projektih, ki temeljijo na pomo\xc4\x8di marginalnim dru\xc5\xbebenim skupinam. Je predstojnica In\xc5\xa1tituta za psihosocialno pomo\xc4\x8d (In\xc5\xa1titut Kognita), kjer dela kot psihoterapevtka, svetovalka in raziskovalka. Psihoterapevtsko prakso opravlja tudi za Kralje ulice in ambulanto Pro bono.  Poleg psihoterapevtskega dela in raziskav na podro\xc4\x8dju psihopatologije predava na fakultetah doma in v tujini. Od leta 2003 je \xc4\x8dlanica Dru\xc5\xa1tva slovenskih pisateljev. Od leta 2010 pi\xc5\xa1e kolumne za \xc4\x8dasopis Kralji ulice, za rubriko Izza re\xc5\xa1etk. Od leta 2012 pi\xc5\xa1e kolumne za spletno Delo, ter za rubrike Mnenja, Sobotno prilogo in Tuditi (Delo; Mnenja, Sobotna priloga, Tuditi).'